"எபேசு சபையை குறித்து அறிவதற்க்கு முன்பு எபேசு பட்டணத்தை பற்றியும்
எபேசு மக்களை பற்றியும் சபை எவ்வாறு நிறுவப்பட்டது என்பதை பற்றியும்
சுருக்கமாக பார்க்கலாம்."

"எபேசு பட்டனம் குறித்த சில வரலாற்று உண்மைகள்:-"

எபேசு என்ற வார்த்தைக்கு விரும்பப்பட்ட/பிரியமான என்று பொருள். 

ரோம
ஆட்சியின் போது மிகப்பெரிய துறைமுகப் பட்டணமாக இப்பட்டணம் விளங்கியது.

இப்பட்டணத்திலிருந்து புறப்படும் மூன்று மாபெரும் சாலைகள் உலகின்
கிழக்கு(பாபிலோன்), வடக்கு, தெற்கு ஆகிய திசைகளை இணைத்தன.

எபேசு அக்காலங்களில் வாணிபத்தில் கோலோச்சி விளங்கியது.ஆசியாவின் மாயச்
சந்தை என்றும் எபேசு அழைக்கப்பட்டது.

1) தியானாள் கோவில்:
————————————
எபேசுவில் இருந்த தியானாள் எனப்படும் காமதேவதையின் ஆலயம் உலகப் புகழ்
பெற்றது. (அப்போ 19:24) இக்கோவில் முதலாம் நூற்றாண்டின் உலக அதிசயங்களில்
ஒன்றாக கருதப்பட்டது.

லத்தீன் மொழியில் தியானாள்
(டயனா) என அழைக்கபடும் இது, கிரேக்க மொழியின் அர்த்தெமி என்று அழைக்கப்படுகிறது.

அர்த்தெமி என்பது கிரேக்கர்களின் அழகிய வனதேவதை. எபெசுவின் தியானாள்
அர்த்தேமியை போல அழகான தேவதை அல்ல, இது வெறும் கருப்பு உருவம் கொண்ட ஒரு
கல் அவ்வளவே.

தங்கள் தேவதை வானத்திலிருந்து விழுந்தது என அவர்கள் உரிமைப்
பாராட்டினார்கள். (அப்போ 19:35) உண்மையில் அது பெண் உருவு போன்ற ஓர்
எரிக் கல்லாக இருக்க வேண்டும் என்பது பலர் கருத்து.

இந்த தேவதையின் சொரூபங்களும் தாயத்துகளும் உலக மேன்மையை தருவதாக
கருதப்பட்டது. எபேசிய எழுத்துக்கள் எனப்படும் தாயத்துக்கள் பெருமளவில்
விற்கப்பட்டன. இக்கோவிலில் தேவதாசி முறையும் வழக்கத்தில் இருந்தது.

ஒழுக்ககேடுகளும், மூடநம்பிக்கைகளும் அங்கு கோலோச்சி இருந்தன.
உலகத்திற்கு நீங்கள் வெளிச்சமாய் இருக்கிறீர்கள் என்று வாக்குரைத்த இயேசு
கிறிஸ்துவைப் பின்பற்றிய பவுலடியார், இப்பட்டணத்தின் இருள் நீக்கும்
வெளிச்சமாய் கிபி 55 ஆம் ஆண்டு சுடர் விடத் துவங்கினார்.

பவுலடியாரின் ஊழியம் இக்கோவிலுக்கும் அதை சார்ந்த மாய சந்தைக்கும் பெரும்
அச்சுறுத்தலாகவே இருந்திருக்கிறது. (அப்போ 19:27).

2) எபெசுவின் நூலகம் :
———————————
எபெசுவில் மிகப்பெரிய நூலகம் ஒன்று இருந்தது. இதில் மாய தந்திரங்களை
குறித்த ஆயிரக்கணக்கான புத்தகங்கள் காணப்பட்டன. (அப்போ 19:19) இங்கு
ஏறத்தாழ 15,000 க்கும் மேற்பட்ட புஸ்தக சுருள்கள் இருந்தன.
'ஆசியாவின் ஆளுநராகிய செல்சஸ் என்பரின் கட்டுப்பாட்டுக்குள் இந்நூலகம் இருந்தது.

பின்னாளில் செல்சஸின் கல்லறை இந்நூலகத்தில் அடியில் வைக்கப்பட்டது.
சுவிசேஷத்தின் ஒளி எபேசுவில் பிரகாசித்த போது,
"மாயவித்தைக்காரராயிருந்தவர்களில் அநேகர் தங்கள் புஸ்தகங்களைக்
கொண்டுவந்து எல்லாருக்கு முன்பாகச் சுட்டெரித்தார்கள்" என்று அறிகிறோம்
(அப்போ 19:19)

3) வியாபார சந்தை:
——————————
எபெசுவில் 360 அடியில் சதுர வடிவிலான பிரசித்தி பெற்ற வியாபார சந்தை
ஒன்று இருந்தது. இங்கு தான் ஆக்கிலாள், ப்ரிஸ்கிலாள் ஆகியோரோடு இணைந்து
பவுலடியார் கூடாரம் பண்ணுகிற தொழிலை செய்திருக்க வேண்டும்.
இச்சந்தைக்கு வருவோர் போவோரிடம் பவுலடியார் சுவிசேஷத்தை அவசியம்
பிரசங்கித்திருப்பார்.

4) அரங்கசாலை:
————————–
25,000 பேர் அமரும் வகையில் பிரம்மாண்ட அரங்கசாலை ஒன்று எபெசுவின்
மையத்தில் இருந்தது. ரோமர்களால் இது பராமரிக்கப்பட்டு வந்தது.
மல்யுத்தங்களும், கலை நிகழ்ச்சிகளும் இங்கு நடத்தப்பட்டது. பவுலடியாரின்
ஊழியம் தியானாளின் கோவிலுக்கும், மதம் சார்ந்த வாணிபத்திற்கும் பெரும்
பாதிப்பை ஏற்படுத்திய போது, கலகக்காரர்கள் இந்த அரங்க சாலையில் தான் கூடி
வந்தார்கள். (அப்போ 19:29)

இந்த அரங்க சாலையில் "எபேசியருடைய தியானாளே பெரியவள் என்று இரண்டுமணி
நேரமளவும் எல்லாரும் ஏகமாய்ச் சத்தமிட்டுக்கொண்டிருந்தார்கள்" (அப்போ
19:29)

5) எபேசுவில் திருப்பணி:
———————————
விக்கிரக ஆராதனையும், பாவமும் நிறைந்த இந்தப் புறஜாதி பட்டணத்தில் கிபி
55ல் அப்போஸ்தலனாகிய பவுல் முதல் சபையை ஸ்தாபித்தார். கிட்டத்தட்ட மூன்று
ஆண்டுகள் அவர் அங்கே ஊழியம் செய்ததை அப்போஸ்தலருடைய நடபடிகள் 18,19
அதிகாரங்கள் அறிவிக்கின்றன.

யோவான், தீமத்தேயு முதலான பரிசுத்தவான்கள் சபையின் கண்காணிகளாக
செயல்பட்டு வந்தார்கள். யோவானுடைய கல்லறை இந்தப் பட்டணத்தில் இன்றும்
இருக்கிறது.

எபேசு பட்டணத்தில் உள்ள சபைக்கு பவுலடியார் எழுதிய நிரூபம்
வேதபுத்தகத்தில் முக்கிய இடம் பெற்றுள்ளது.
பாவ இருளிலும், மூட நம்பிக்கைகளிலும் உழன்று கொண்டிருந்த எபேசு
பட்டணத்தில் சுவிசேஷத்தின் ஒளி பிரகாசித்த போது பரிசுத்தர் கூட்டம்
நடுவில் வாசம் செய்யும் கிறிஸ்து எபேசு சபையில் உலாவி வருவது தேவனுடைய
கிருபையின் வெளிப்பாடு. (வெளி 2:1)

6. நான் வெறுக்கிற நிக்கொலாய் மதஸ்தரின் கிரியைகளை நீயும் வெறுக்கிறாய்,
இது உன்னிடத்திலுண்டு.

நிக்கொலா மதஸ்தர் என்பவர்கள் யார்? வாங்க ஒரு அலசு அலசுவோம்.

வெளி2:6, 15 என்னும் இரண்டே வசனங்களில் மட்டும் இந்த கூட்டத்தாரைப் பற்றி
சொல்லப்பட்டுள்ளது.

எபேசு, பெர்கமு என்னும் சபைகளுக்கு சொல்லப்பட்ட செய்தியில் நிக்கொலாய்
மதஸ்தர் பற்றி வாசிக்கிறோம்.

யோவான் எழுதிய காலத்தில் இருந்தவர்களுக்குள் யார் இவர்கள் என்று
நிச்சயமாக தெரியும் என்ற காரணத்தினால் அவர்கள் எந்த ஊரில்இருந்தனர் என்று
யோவான் சொல்லவில்லை.

அவர்கள் யார்? அவர்களுடைய பழக்கங்கள் என்ன? ஏன் தேவன் அவர்களை வெறுத்தார்?

அப்போஸ்தலர்களின் காலத்தில் அன்றாட விசாரணை செய்ய எழுபது (70) பேரை
சீஷர்கள் நியமித்தனர். இவர்களில் ஒருவன் நிக்கொலா (அப்6:5) இரத்த
சாட்சியாய் மரித்த ஸ்தேவானும் இந்த எழுபதுபேர்களில் ஒருவன்.

ஆனால் இந்த வசனத்தில் நற்சாட்சி பெற்ற ஆட்களில் ஒருவன் தான் இந்த
நிக்கொலா என்பதால் நமக்கு இவரா என்கிற சந்தேகத்தை ஏற்படுத்துகிறது.

வரலாற்றில் எத்தனையோ வைராக்கியமான போதகர்கள் பின்மாற்றம் அடைந்து
போனதையும் காண்கிறோம். இந்த பெயரை இவர் கொண்டிருந்ததால் சிலர் இவர்தான்
என்று குழப்பும்படி சொல்கின்றனர்.

இவர் ஸ்தேவானைப் போல பரிசுத்த ஆவியினால்லும் ஞானத்தினாலும் நிறைந்தவர்
என்பதால் இவர் என்பதற்கான வாய்ப்புகள் மிகவும் குறைவு.

அப்2:6ல் சொல்லப்பட்ட நிக்கொலா என்பவர் இந்த இயக்கத்திற்கு எந்த தொடர்பு
அற்றவராக இருப்பினும், நிக்கொலா என்ற பெயரை உடைய யாரோ தலைமை
வகித்திருந்தார்கள் என்பதில் ஐயம் இல்லை.

Nicolaitan என்பதில் Nikan laos : இதற்கு conquer (வெற்றி பெறு)
மற்றும் people (ஜனங்கள்) என்று பொருள் என்று கிரேக்க சொல்-வரலாற்றில்
(etymology) காணலாம் என்பதாக வேதாகமக ஆராய்ச்சி வட்டங்களில்
சொல்லப்படுகிறது; இதில் இந்த இயக்கம் பேராயர்களுக்கு (clergy) சாதமாக
மற்றவர்களை அமுக்கி/மட்டம்தட்டிவைத்ததாகவும் விவாதம் உள்ளது.

இப்படியான செய்தியை நவீன ஆயர்கள் சொல்கின்றனர்; முதலாம் நூற்றாண்டில்
இப்படிப்பட்ட ஒருசெய்தி-தகவல் இல்லை. மேலும் சொல்-வரலாற்றை வைத்து
வார்த்தைக்கு அர்த்தம் கண்டுபிடிப்பதிலும் ஆபத்துகள் உள்ளன.

பைபிளில் (வெளிப்படுத்தலில்) இப்படிப்பட்ட செயலை வலியுறுத்தி வேறு
வசனங்களும் இல்லை.
பைபிளில் ஒரு ஆதாரம் தெளிவாக சொல்லப்பட்டுள்ளது. இந்த நிக்கொலாய் மதஸ்தர்
என்பவர்கள் பற்றி சொல்லுவதற்கு முன்பு பிலேயாம் என்பவனின் போதகத்தை
பின்பற்றியவர்கள் பற்றி சொல்லி பின்பு"அப்படியே நிக்கொலாய் என்னும்
கூட்டத்தாரை" (வெளி2:14-15) என்பதில் ஒரு தொடர்பைக் காணலாம்.

யூதர்களில் ரபீ என்பவர்கள் சொல்வது போல் நிகொலா என்ற வார்த்தையானது
பிலேயாம் என்பதின் கிரேக்க வார்த்தை என்பதற்கான சாத்தியம். (எப்படி
மல்லிகா, Jasmine இரண்டும் வேறு பெயராயிருப்பினும் அர்த்தம் ஒன்றுபோல)
இது முதலாம் நூற்றாண்டின் காலத்துக்கும் இந்த வசனத்துக்கும்
பொருந்துகிறது என்பது ஒருபார்வை.

எனவே இக்கூட்டத்தாருக்கும் பிலேயாமைப் பற்றி சொல்லப்பட்ட வசனத்துக்கும்
ஏதோ சம்பந்தம் உள்ளது.

யோவான் வெளி2ல் பிலேயாம் என்பவரை இரண்டு பிரச்சனைக்குரியவராக காட்டுகிறார்.

1 - விக்கிரகங்களுக்கு படைக்கப்பட்டவைகளைபுசிப்பது.

2 - வேசித்தனம்.

ஆதிசபைகளுக்கு பெரிய பிரச்சனையானது இந்த அந்நிய தேவர்களின் வழிபாட்டுடன்
சற்றே அநுசரித்துபோன ஜனங்களாகும். அப்15:20, 29 மற்றும் 1 கொரி8--10
ஆகியவற்றில் பவுல் இதைப்பற்றி குறிப்பிடுகிறார். பவுல் மற்றும் யோவான்
ஆகிய இருவரும் விக்கிரகங்களுக்கு படைத்தவைகள் குறித்து சொல்கின்றனர்.
பவுல் கடையில் விற்பதை வாங்கி புசிக்கலாம் ஆனால் விக்கிரக
கோவில்களுக்குள் செல்லாதே என்கிறார்.

பாலியல் பிரச்சனை என்பது சற்றே கடினமான் ஒன்று. இதை வெளி2:20,22-லும்
யேசெபேல் என்பவளை குறித்து சொல்லப்பட்டுள்ளது.

பழைய ஏற்பாட்டிலும் இந்த பெயரைக் காணலாம் (ஆகாபின் மனைவி). ஆனால்
வெளி2:20ல் சொல்லப்பட்டுள்ள யேசெபேல் அவள்அல்ல.

இங்கே சொல்லப்பட்டவள் தன்னை ஒரு தீர்க்கதரிசி என்று சொல்லிக்கொண்டாள்.

இரண்டாவதாக அவள் தேவ ஊழியர்களை வேசித்தனம் செய்யவும், விக்கிரகங்களுக்கு
படைத்ததை புசிக்கவும் செய்தாள் என்று பார்க்கிறோம்.

மனந்திரும்ப தேவன் தவணை கொடுத்தார் அவளோ திரும்பவில்லை. இதை1 கொரி5:1;
6:12-20 மற்றும் எபி13:4ல் பவுலும் சுட்டிக்காட்டுகிறார்.

பழைய ஏற்பாட்டில் யேசெபேல் ஆகாபுக்கு பாலியல் துரோகம் செய்யவில்லை, மாறாக
இஸ்ரவேல் ஜனங்களை பாகலை வணங்கும்படி செய்தாள்.

பழைய ஏற்பாட்டில் தேவனை விட்டு வேறு தேவர்களை பின்பற்றுவதை தேவன்
வேசித்தனம் என்று சொல்கிறார். (என் ஜனம் சோரம் போயிற்று).

பேயோரின் ( Peor) கூட்டத்தாரிடத்தில் (பிலேயாம் எண்25:1-18) காணப்பட்ட
பாவம் என்னவெனில் மோவாபியர் (மீதியானியர்) பெண்கள் இஸ்ரவேல் ஜனங்களை
அந்நிய தேவர்களை வணங்கும்படியும், அவைகளுக்கு படைத்ததை
புசிக்கும்ப்படியும் செய்தனர்.

இஸ்ரவேல் ஜனங்கள் வேசித்தனம் செய்தனர்.
இவைகளைபார்க்கும்போது, நிக்கொலா என்னும் கூட்டத்தார் தேவனுடைய
ஜனங்களைஅன்று காணப்பட்ட கலாச்சாரத்துடன் பிணைக்கும்படி, கொஞ்சம்
கலாச்சாரத்துடன் அநுசரித்து போகலாம் (compromise) என்று புகுத்திய
கூட்டத்தாரக காணமுடிகிறது.

வேறு விதத்தில் சொல்லப்போனால், தேவன் ஒருவரை வணங்குவதை விட்டுவிட்டு,
மற்ற சடங்குசம் பிரதாயங்களில் பங்குகொண்டால் தவறல்ல என்றும், தேசிய
சங்கங்கள் மற்றும் அவர்களின் வழிபாடுகளுடன் சற்றே ஒத்துபோகலாம் என்றும்
போதித்திருக்கின்றனர்.

இப்படிப்பட்ட போதனைகளில் வேசித்தனமும் அடங்கியிருந்தது. இதை யோவானிடம்
இயேசு சொல்லும் போது அந்த சபையின்மேல் பிரியப்படாமல் அதின்மேல்
வரவிருக்கும் நியாயத்தீர்ப்பைக் குறித்து சொல்லுகிறார்.

இன்றும் உலகில் சபைக்கு சபை வேறுபாடுகள் காணப்படுகின்றன. எனவே தான்
ஜாக்கிரதையாக இருக்க வேண்டும்.

உலகின் ஒவ்வொரு கலாச்சாரத்திற்கும் ஒரு விக்கிரகமான காரியம் உண்டு.
இன்றும் நிக்கொலாய் கூட்டத்தார் வேறு பெயர்களில் வாழ்கின்றனர்.

இவர்கள் வேத புரட்டர்களாயிருந்து, இதுசெய்தால் தவறல்ல, சரிதான் என்று சொல்வார்கள்.

அப்படிப்பட்ட புரட்டல்களை இயேசு ஒத்துக் கொள்ளமாட்டார். அவைகள் நியாயத்
தீர்ப்பினை அடையும்.

இன்னும் சிலர்,

நிக்கொலா மதஸ்தர் அப் 6:5ல் கூறியிருக்கிற நிக்கொலாவின் கொள்கையின்
அடிப்படையில் இயங்கிய ஒரு குழுவினர் என்றும் எபேசுவுக்கு வடமேற்கில் 80
கி.மீ தொலைவில் இருந்த நிக்கொலாஸ் என்ற கடற்கரை பட்டணத்தை சார்ந்த ஒரு
குழுவினர் என்றும் கருதுகிறார்கள்.

நிக்கொலா மதஸ்தரின் கொள்கை:-

"கிருபைக்குள் இருக்கிறவர்கள் என்ன பாவம் செய்தாலும் கிருபையை
இழக்கமாட்டார்கள்" என்ற தவறான கொள்கை உடையவர்களாக இருந்தார்கள்.

அதாவது, ஒரு முறை நாம் மனம்திரும்பி இயேசுவின் கிருபையால் பாவ மண்ணிப்பு
பெற்று கொண்டால் அதன் பிறகு செய்யும் எந்த பாவத்தையும் அந்த கிருபை
மூடிவிடும் என்பதே.

நமக்கு கிருபை இருப்பதால் எவ்வளவு பாவம் செய்தாலும் நாம் அந்த கிருபையால்
மன்னிக்கபடுவோம் என்பதே ஆகும்.

இந்த நிக்கொலா மதஸ்தர் இன்றும் நம் தமிழ்நாட்டிலும் உலா வருகிறார்கள்
இவர்கள் கூறுவது "ஒருவன் ஒரு முறை இரட்சிக்கப்பட்டு விட்டால் அவன்
எவ்வளவு பாவம் செய்தாலும் நரகம் போவதில்லை என்பதே ஆகும்".

இதை குறித்த வீடியோ க்ளிப் ஐ நம் சகோதர்கள் நம் ஹோலி ஃபிரன்ஸ் குரூபில்
போட்டிருக்கிறார்கள் நாம் அனைவரும் பார்த்திருபோம் எனவே இந்த கடைசி
காலத்தில் விழித்திருப்போம்....
தேவன் வெறுப்பதை வெறுப்போம்.


